Kun unuanimeco, ĉiuj 193 membro-ŝtatoj de Unuiĝintaj Nacioj aprobis novan prioritataron la 25-an de Septembro 2015. La skeptikeco ciskrania imagas, ke taskaro aprobita de registaroj reprezentantaj preskaŭ ĉiun sur la planedo Tero povus trakti nur la balaston de la komuna ŝipo. Tamen ne. Konsiderate serioze, la dek sep celoj por daŭripova evoluigo klare etendas sin antaŭ la homaro vaste, kovrante ĉiun landon, ĉiun ekonomian sektoron, eĉ ĉiun homon—sendepende de ties engaĝiĝo.
#000002
Iu, kiu volas, ke la celaro engaĝu lin aŭ ŝin devas unue kompreni ĝin. La obtuzaj frapfrazoj sur multkoloraj kaheloj bele memorigas pri la signifo, se konata; alie ili apenaŭ edifas. Oni bezonas gvidanton—aŭ, eble, gvidilon—por trovi signifon kaj interligitecon en la bunta labirinto. Tiu bezono, sendube sentata de multaj Esperantistoj pro ilia homarana vidpunkto, nun povas kontentiĝi per la konvene nomita libro Gvidilo al la 17 Celoj por Daŭripova Evoluigo de Unuiĝintaj Nacioj, lastatempe eldonita de Mondial kunlabore kun UEA.
#000003
Enhave, la libro estas bone kompostita kaj presita sen multe da preseraroj; resume, ĝuste tia, kian oni antaŭvidas de Mondial kaj UEA. Pro tio, ke ĉi tiu estas unu el malmultaj libroj verkitaj en Esperanto post la komenco de la koronavirusa pandemio, mi ĝojas vidi ĉe Klawe ĝuste tiun terminon (kaj ĉe la aliaj la mallongigon KOVIM-19). La principo de internacieco permesas, verdire, neniun alian formon por ĉi tiu unike internacia katastrofo; la ideo, ke “komunuza nomo” (krom, simile al “aidoso”, “kovimo” aŭ “kovido”) enradikiĝos en Esperanto malgraŭ la internacia normo ŝajnas al mi malverŝajna. Aliflanke, kelkloke termina supozo endanĝerigas...kaj ne nur la sencon. Espereble la homaro, survoje al genra egaleco, ne estas en “longa proceso” (39, eĉ sampaĝe kun la verŝajne celata formo, procezo), nek trovantaj ajnajn “kurentoj” en akvo (92—estu “fluo”).
#000006
Your email address will not be published. Required fields are marked *
#000015